# 1984 (תשדיר פרסומת)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

"1984" הוא שמו של תשדיר פרסומת של חברת אפל מחשבים, לקראת השקתו של מחשב המקינטוש בשנת 1984. את הפרסומת ביים יוצר הסרטים רידלי סקוט.

## [עריכה] עליית הפרסומת לאוויר

התשדיר עלה לאוויר פעמיים: פעם אחת מוקדם מספיק כדי להכנס לתחרות הפרסומות של אותה שנה, ופעם שנייה במהלך שידורי הסופר בול, שהוא זמן צפיית שיא בטלוויזיה האמריקאית. הפרסומת הייתה כל כך אפקטיבית וזכירה - שצופים רבים זוכרים אותה טוב יותר מאשר את משחק הפוטבול.

## [עריכה] עלילת התשדיר

תמונה מתוך התשדיר

התסריט מנסה לדמות את עלילת הספר "1984" של ג'ורג' אורוול. בתשדיר מוצג בפני הצופים איצטדיון ענק מלא בגלוחי ראש בלבוש אחיד מביטים במסך שעליו נראה "האח הגדול", ראש המפלגה בספר, כשהוא נושא נאום ניצחון על הצלחתם לדכא את מרידות המחשבה, ושכעת כולם חושבים בצורה שאותה תכננה המפלגה. במקביל לתמונות אלו נראית אישה המתפרצת להיכל כשחיילים רודפים אחריה ומנסים למנוע ממנה להיכנס. האישה בולטת בתוך הקהל בלבושה הצבעוני, בשיערה ובעור השזוף שלה. בשיא הפרסומת מיידה האישה פטיש על המסך ושוברת אותו, דבר הגורם לכל הצופים לפעור את פיהם בתדהמה ובחרדה. בסוף התשדיר הוצגה ההודעה שבינואר 1984 אפל תשיק את המקינטוש, כדי ששנת 1984 לא תראה כמו "1984".

## [עריכה] המסר הפירסומי

מטרת הפרסומת הייתה להציג את אפל כאלטרנטיבה למונופול העצום של יבמ ששרר אז בשוק. התשדיר עשה שימוש מוצלח בפחד הלא-רציונלי ששרר אז בקרב חלקים מהציבור, ששנת 1984 תהיה קטסטרופלית כפי שהוצגה בספר של אוורוול. הפרסומת הצליחה למצב את המותג אפל בתור חלופה לאחדות החשיבה אותה מייצגת יבמ.
המיצוב של המותג כפי שבאה לידי ביטוי בפרסומת, מציע "לגאול" את הצופים ולהציע להם חופש בחירה, גם אם עד אז היה נדמה כי "יבמ" היא האפשרות היחידה בכל הנוגע לשוק המחשבים.

## [עריכה] אלמנטים פירסומיים חשובים

הפרסומת נחשבת לאחת הפרסומות הקלאסיות והחשובות בעולם הפרסום והשיווק. ישנם מספר אלמנטים בולטים בפרסום אשר ניתן להמחיש באמצעות הפרסומת:

- שימוש בהפחדה - שימוש בהפחדה בפרסום הוא חרב פיפיות בדרך כלל. הפרסומת מראה שימוש נכון בהפחדה בכך שהתסריט שהיא מציגה הינו בדיוני מספיק על מנת שהקהל "יסבול" את הצפייה ולא יתחמק ממנה או ידחיק את המסר. כמו כן הצגת הפתרון למצוקה מסייע לקתרזיס ולעיכול ההפחדה ללא הצבת מחסומים.
- שימוש באלמנטים תרבותיים - ההנחה כי הספר 1984, וגם השנה עצמה (תשמ"ד) הינה חלק מהמטען התרבותי הקולקטיבי ולכן יכולה לשמש כ"שפה משותפת" בין הצופים לפרסומת.
- שימוש במטאפורה התנהגותית - ההמשלה של התנהגות הדמויות בעולם ה"פוליטי" אותו מציגה הפרסומת אל האפשרויות העומדות בפני הצרכנים כשהם רוכשים מחשב.
- היעדר המוצר - אי הצגה של המוצר מחזקת את כוחם של האלמנטים הוויזואליים והרגשיים בפרסומת. למעשה הפרסומת אינה מציגה יתרון מוצרי אחד של אפל על פני יבמ, אלא מדברת רק הערכים אותם מייצג המותג.

## [עריכה] קישורים חיצוניים

- צפייה בתשדיר הפרסומת

מקור: http://he.wikipedia.org../../../1/9/8/1984_%28%D7%AA%D7%A9%D7%93%D7%99%D7%A8_%D7%A4%D7%A8%D7%A1%D7%95%D7%9E%D7%AA%29.html

קטגוריות: פרסום | אפל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Magyar